SPVI-SYNEX-COM7 บวกคึก! รับเปิดตัวไอโฟน 8 คืนนี้
SPVI-SYNEX-COM7 บวกคึก! รับเปิดตัวไอโฟน 8 คืนนี้
12 ก.ย. 2560

ผู้สื่อข่าวรายงานว่า หุ้น SPVI, SYNEX และ COM7 ปรับตัวขึ้นถ้วนหน้านำโดย บริษัท เอส พี วี ไอ จำกัด (มหาชน) หรือ SPVI ณ เวลา 10.54 น. อยู่ที่ระดับ 1.86 บาท บวก 0.06 บาท หรือ 3.33% ด้วยมูลค่าซื้อขาย 53.83 ล้านบาท
ส่วนบริษัท ซินเน็ค (ประเทศไทย) จำกัด (มหาชน) หรือ SYNEX ณ เวลา 10.55 น.อยู่ทีระดับ 15.00 บาท บวก 0.20 บาท หรือ 1.35% ด้วยมูลค่าซื้อขาย 20.78 ล้านบาท ด้านบริษัท คอมเซเว่น จำกัด (มหาชน) หรือ COM7 ณ เวลา 10.56 น. อยู่ที่ระดับ 13.40 บาท บวก 0.20 บาท หรือ1.52% ด้วยมูลค่าซื้อขาย 82.96 ล้านบาท
บล.ฟินันเซีย ไซรัส ระบุในบทวิเคราะห์ว่า Apple เปิดตัวสินค้ารุ่นใหม่คืนนี้(12 ก.ย.) ถ้าอิง iPhone7 ไม่พบความสัมพันธ์กับหุ้นจำหน่ายสินค้าไอทีบ้านเราในวันเปิดตัวที่สหรัฐฯ แต่จะมีการตอบรับเชิงบวกเมื่อเริ่มจำหน่ายในไทย
โดยเฉพาะ บมจ.คอมเซเว่น (COM7) ที่ปรับตัวเพิ่มขึ้น 6-9% ในช่วง 5-10 วันทำการหลังจำหน่าย ส่วน บมจ.เอส พี วี ไอ (SPVI) แทบไม่เปลี่ยนแปลง ขณะที่ SYNEX ยังไม่ได้ประโยชน์ในช่วงนั้น แต่หลังจากนี้คาดว่าจะได้รับผลดีจากการเป็นตัวแทนจำหน่ายให้ Apple (ยกเว้นสมาร์ทโฟน) โดยยังชอบ บมจ.ซินเน็ค (ประเทศไทย) หรือ SYNEX มากสุดในกลุ่ม แนะนำ”ซื้อ”ราคาเป้าหมาย 18.50 บาท